शीर्षक: दक्षिण कोरिया स्पाई कैमरा पोर्न की चपेट में\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
टॉयलेट में दरवाज़े के नीचे से फ़ोटो खींचता एक आदमी

दक्षिण कोरिया की राजधानी सियोल पहुंचने के बाद मैं हान नदी के पास अपने एक दोस्त के साथ बाइक राइड के दौरान पब्लिक टॉयलेट जा रही थी.

जब मैं दौड़कर टॉयलेट में घुस ही रही थी कि मेरी दोस्त पीछे से चिल्लाई, "अच्छे से देख लेना कहीं कोई कैमरा तो नहीं है." मैं पीछे मुड़ी और हंसी. लेकिन वो मज़ाक नहीं कर रही थी.

कई औरतों ने मुझे बताया है कि दक्षिण कोरिया में पब्लिक टॉयलेट में जाने पर पहली चीज़ वो वहां छेद या कैमरे रखे गए हैं कि नहीं ये जांच करती हैं. शायद वो कहीं छुपा कर रखे गए हों.

क्योंकि यह देश स्पाई कैमरा पोर्न की गंभीर समस्या की चपेट में है.

छुपा कर रखे गए कैमरे बाथरूम जाते, कपड़े की दुकान या जिम और स्वीमिंग पुल के चेंज रूम में महिलाओं और कभी-कभी पुरुषों को भी कपड़े उतारते हुए कैद कर लेते हैं. फिर इन तस्वीरों, वीडियो को ऑनलाइन पोर्नोग्राफी साइट्स पर पोस्ट कर दिया जाता है.

'उसकी मोबाइल में मेरे कई वीडियो मिले'

सियोल में सामाजिक कार्यकर्ता अब यह चेतावनी दे रहे हैं कि यदि इसे रोकने के लिए और अधिक प्रयास नहीं किए गए तो इस तरह के अपराध अन्य देशों में भी फैल सकते हैं और फिर इसको रोकना मुश्किल साबित होगा.

पुलिस को हर साल छह हज़ार से भी अधिक तथाकथित स्पाई कैमरों पोर्न की शिकायतें मिल रही हैं, जिनमें 80 फ़ीसदी पीड़ित महिलाएं हैं.

आशंका यह है कि सैकड़ों की तादाद में लोग अपनी इस तरह की कहानियों को बताने आगे नहीं आते. कुछ लोगों के फ़िल्म उन्होंने बनाए जिन्हें वो दोस्त समझते थे.

बीबीसी ने एक ऐसी ही महिला किम (बदला हुआ नाम) से बात की. उन्हें एक रेस्तरां में टेबल के नीचे से फ़िल्माया गया. लड़के ने एक छोटा सा कैमरा उसकी स्कर्ट के पास रखा था. किम ने इसे पकड़ लिया और उसका मोबाइल छीन लिया. तब किम को उसकी मोबाइल में अपने कई और वीडियो मिले, जिसकी कई और मर्द वहां चर्चा कर रहे थे.

किम ने बीबीसी को बताया कि उन्हें इस बात का डर था कि लोग उनकी प्राइवेसी में दखल देंगे

'लगा कि सभी मर्दों की नज़र मुझ पर है'

किम ने कहा, "जब मैंने पहली बार चैटरूम देखा, मैं बहुत चौंक गई. मैंने रोना शुरू कर दिया." वो पुलिस के पास अपनी शिकायत को लेकर गईं लेकिन रिपोर्ट लिखवाने के बाद उन्होंने और असुरक्षित महसूस किया.

"मैं सोचती रही कि दूसरे लोग क्या सोचते हैं? क्या पुलिस अधिकारी यह सोचते हैं कि मैंने...